सामग्री: बॉलीवूडमधल्या ऑल टाइम हिट चित्रपटांपैकी एक असलेला 'कयामत से कयामत तक' 1988 साली प्रदर्शित झाला आणि माझ्यासारखे असंख्य शालेय विद्यार्थी हरखून गेले. निरागस आणि गोड चेहऱ्याची जुही चावला आणि "चॉकलेट बॉय" आमीर खान यांच्या जोडीची मोहिनी झाली नसती तरच नवल. 

1984 मध्ये 'मिस इंडिया' किताबासह जुहीचं रुपेरी दुनियेत आगमन झालं. यानंतर काही दिवसांतच तिने 'मिस युनिव्हर्स' स्पर्धेत बेस्ट नॅशनल कॉश्ट्यूमसाठीचा पुरस्कार पटकावला. 

जुहीच्या पावलावर पाऊल ठेवत काही वर्षांतच ऐश्वर्या रायने 'मिस वर्ल्ड' तर सुश्मिता सेनने 'मिस युनिव्हर्स' किताबावर आपलं नाव कोरलं. 

आणि जुहीपाठोपाठ त्यांनीही या चंदेरी दुनियेत आपली वाटचाल सुरू केली.

विविधांगी भूमिकांची मुहूर्तमेढ

प्रसिद्ध अभिनेत्री रेखा यांच्या हस्ते जुहीला एकदा सन्मानित करण्यात आलं होतं. 'मिस इंडिया'च्या किताबाची परिणती म्हणजे जुहीला 'सल्तनत' चित्रपटात भूमिका मिळाली. शशी कपूर यांचा मुलगा कुणाल कपूर मुख्य भूमिकेत असलेल्या या चित्रपटात जुहीला छोटीशी भूमिका मिळाली होती. 

याच सुमारास ज्येष्ठ निर्माते आणि दिग्दर्शक बी. आर. चोप्रा 'महाभारत' मालिकेसाठी कलाकारांची फौज निर्माण करत होते. पौराणिक ग्रंथावर आधारित या मालिकेने टेलिव्हिजन विश्वात लोकप्रियतेचा शिखर गाठला. आणि या मालिकेनं केवळ लोकप्रियताच नव्हे तर व्यावहारिक यशही अनेक वर्षं संपादन केलं होतं.

या मालिकेतल्या द्रौपदीच्या महत्त्वपूर्ण भूमिकेसाठी जुहीची निवड पक्की झाली होती. मात्र त्याच वेळी जुहीसमोर एक प्रस्ताव आला.

दिग्गज निर्माते नासिर हुसैन 'कयामत से कयामत' तक चित्रपटाची निर्मिती करणार होते. आताचा सुपरस्टार पण तेव्हा पोरसवदा असणारा आमीर खान मुख्य अभिनेता असणार होता.

आमीरची नायिका 'रश्मी'च्या भूमिकेसाठी जुहीची निवड झाली होती. आता 'द्रौपदी'चं पात्र साकारावं की 'रश्मी'चं, असा पेच जुहीसमोर होता. 

एकीकडे द्रौपदीच्या भूमिकेला ऐतिहासिक संदर्भ होता, लोकांच्या मनात कायम घर करण्याची सुवर्णसंधी होती.

तर दुसरीकडे 'कयामत से कयामत तक' द्वारे एका बिग बजेट चित्रपटाची हिरोइन म्हणून पदार्पण होणार होतं. "सेव्हन्टी एमएम" पडद्यावर झळकण्याची ही उत्तम संधी होती. 

हा यक्षप्रश्न अखेर बी.आर.चोप्रांनीच सोडवला.

जुहीच्या कारकीर्दीची विचार करून त्यांनी तिला 'कयामत से कयामत तक'च्या प्रस्तावाला होकार द्यायला सांगितलं.

द्रौपदीच्या भूमिकेसाठी सर्व तांत्रिक...\nमागील सामग्री खालीलप्रमाणे सारांशित केली जाऊ शकते:
असंख्य तरुणांच्या हद्याची धडकन असलेली जुहीने सोमवारी पन्नाशीची होत आहे. कोणत्याही सेलिब्रेटीचं पन्नाशीत पदार्पण ही अनोखी घटना नाही. अभिनेता असो वा अभिनेत्री, क्रिकेटर किंवा एखादा गायक, यांचं सुवर्णमहोत्सव म्हणजे त्यांच्या बरोबरीने भवतालाचं संक्रमण असतं.